laion/Wikipedia-Exotic huggingface dataset:
המרוץ לדראג: אולסטארס עונה 1

העונה הראשונה של המרוץ לדראג: אולסטארס עלתה לשידור ב-22 באוקטובר 2012 בערוץ לוגו. 12 מתחרות חזרו להתחרות בתוכנית. הקאסט הוכרז ב-6 באוגוסט. העונה כללה מלכות מעונות 1–4 ושודרו שישה פרקים של שעה. המתחרות נפשטו על פי "כריזמה, ייחודית, אומץ וכישרון", ומכיוון שהן התחרו בזוגות גם על פי "סינרגיה". המנצחת קיבל מוצרים של מאק קוסמטיקס, "טיול יחיד במינו" ו-100,000 דולר. העונה כללה כמה שינויים מהתוכנית הרגילה. המלכות התחרו בזוגות שהוחלטו על ידי המלכות עצמן. שתי המלכות בצוות המפסיד הודחו באותו הפרק. המלכות היו צריכות לבחור מלכה אחת מכל זוג שתתחרה בליפ סינק על ההישארות בתוכנית. המלכה השנייה יכלה ללחוץ על כפתור פאניקה ולחליף את המלכה הראשונה בליפ סינק. מימי איימפרסט ופנדורה בוקס היו "צוות מנדורה", תמי בראון ונינה פלווארס היו "צוות בראון פלאוורס", לטריס רויאל ומנילה לוזון היו "צוות לטרילה", יארה סופיה ואלקסיס מטאו היו "צוות יארלקסיס". רייבן וג'וג'ובי היו "צוות רוג'ובי" ושאנל וצ'אד מייקלס היו "צוות שאד". רופול הקדיש את הפרק הראשון לסהרה דוונפורט שנפטרה מאי-ספיקת לב. זוכת העונה היא צ'אד מייקלס, כשהיא מקדימה את רייבן שהגיע למקום השני. הפרטים (שמות, גילאים וערים) נכונים לזמן הצילומים.   המתמודדת ניצחה בעונה זו של "המרוץ לדראג: אולסטארס".   המתמודדת הגיעה למקום השני.   המתמודדת ניצחה באתגר.   המתמודדת קיבלה ביקורות חיוביות מהשופטים.   המתמודדת קיבלה ביקורות שליליות מהשופטים   המתמודדת העומדה להדחה אבל שרדה.   המתמודדת הודחה.   המתמודדת זכתה בליפ סינק על הכתר והוכרזה כמנצחת של העונה.   הקבוצה הודחה לאחר שהגיעה בפעם הראשונה שלה בתחרות לאחד משני המקומות האחרונים.   הקבוצה הודחה לאחר שהגיעה בפעם השנייה שלה בתחרות לאחד משני המקומות האחרונים. רייצ'ל האנטר רוס מת'יוס ביזי פיליפס ויקי לורנס רייצ'ל דראץ' ג'ניס דיקנסון מרי וילסון רוזי פרז ונדי מקלנדון-קובי אלווריה בת' דיטו שרי אוטרי "המרוץ לדראג: אולסטארס עונה 1", באתר Rotten Tomatoes (באנגלית) 'RuPaul's All Stars Drag Race': Meet the Queens, www.logotv.com (באנגלית) Tanner Stransky Updated March 12, 2012 at 02:00 PM EDT, 'RuPaul's Drag Race' gets all-star edition, EW.com (באנגלית) RuPaul's Drag Race Premiere - Watch the First 10 Minutes of All Stars, Peoplemag (באנגלית)
טסט נהיגה

טסט נהיגה הוא הליך שנועד לבחון את כשירותו של אדם לנהוג ברכב מנועי. טסט הנהיגה מתקיים בצורות שונות ברחבי העולם, ולעיתים קרובות חייבים לעבור אותו בהצלחה על מנת לקבל רישיון נהיגה. טסט הנהיגה כולל בדרך כלל שני מרכיבים – המבחן המעשי שנועד להערכת יכולות הנהיגה של אדם בסיטואציות אמיתיות, והמבחן עיוני (מבחן התיאוריה), הנועד לאמת שלאדם יש את הידע החיוני ביותר הנוגע לחוקים ותקנות הנהיגה. מבחן הנהיגה הלאומי הראשון בעולם התקיים בצרפת בשנת 1899. מאז, מבחני הנהיגה הפכו לחלק בלתי נפרד מתהליך מתן רישיון הנהיגה בכל העולם, המשמשים כמנגנון הנועד לקדם את הבטיחות בדרכים לכולם. המבחן העיוני הוא בדרך כלל סטנדרטי, כלומר כולם עוברים את אותו המבחן בתנאים זהים. סטנדרטיזציה זו מסייעת להבטיח את ההגינות של תהליך ההערכה. את המבחן העיוני ניתן לעשות בכתב או בעל פה ולעיתים קרובות ניתן לערוך אותו באמצעות מחשב. בדרך כלל תוכן המבחן העיוני מורכב משאלות הקשורות לתמרורים וחוקי התעבורה של אותה המדינה בלבד. בנוסף במדינות מסוימות נהוג גם לכלול במבחן העיוני שאלות הקשורות לבטיחות בדרכים, או שאלות הקשורות להיבטים הטכניים שנוגעים לתפעול ולתחזוקה של הרכב. במדינות רבות בעולם חייבים קודם לעבור את המבחן העיוני לפני שניתן להתקדם למבחן המעשי. בהתאם למדינה ולסוג רישיון הנהיגה, המבחן המעשי כולל בדרך כלל נהיגה בכביש ציבורי, וכן בדיקות תמרון שונות, המתבצעות לרוב בסביבה מבוקרת כגון: נסיעה הלוך ושוב בין מספר קונוסים נסיעה ברוורס מעבר לפינה או לתוך מקום חניה, עם או בלי מטען נגרר או סמי טריילר פנייה ויציאה מצומת עם רמזורים ביצוע עצירת חירום כיצד לוודא שאופנוע יישאר יציב במהירויות נמוכות חניה במקביל זינוק בעלייה, חניה בשוליים של מדרון באוטו עם הילוכים שינויי נתיב כניסה ויציאה מצמתים רישיון נהיגה מבחן נהיגה מעשי בישראל מבחן נהיגה עיוני בישראל
רענניה (חברה)

רענניה הייתה חברה שנוסדה לשם הבראה, טיוב והשבחת ארץ ישראל ואשר הקימה את מושב תל צור. החברה נוסדה בשנת 1918 במוסקבה על ידי יהודה יונוביץ, יעקב בוקשטיין ומאיר פייבל שפירא ואספה השקעות ממשקיעים ברוסיה. בעקבות התהפוכות ברוסיה, הגיעו חלק מפעיליה לארץ ישראל והקימו את החברה מחדש הפעם כחברה ארץ-ישראלית, ביולי 1921. אספה כללית לייסוד החברה התקיימה בנובמבר 1921 בתל אביב. בראשיתה הנהלת החברה מנתה חמישה חברים: יהודה יונוביץ שהיה גם מנהל המשרד, יחיאל יוסף ליבונטין שהיה גם מנהל טכני, יחזקאל גרינברג, ד"ר תאודור זלוציסטי והמהנדס יוסף לוי. בשנת 1921 עסקה בייבוש ביצות בחולדה עבור הקרן הקיימת ובשנת 1922 ייבשה ביצות בעמק יזרעאל ובנהלל. בתחילת 1923 דרשו חלק מהמשקיעים ברוסיה את כספם בחזרה, ובית משפט השלום העברי פסק שיש להשיב להם את הכסף. אחד ממנהלי החברה בשנות ה-20 היה שלום מאיר. בשנות ה-30 עסקה החברה בהקמת מושב תל צור. הנהלת החברה בשנת 1935 כללה את יהושע סופרסקי, מ. סלצובסקי, אריה שנקר, ל. סקורוחוד, ש. גולדברג, מ. עוזיאלי, יעקב בוקשטיין, שלמה זלצמן ושבתי שפטיל מירנבורג. החברה המשיכה להתקיים לפחות עד סוף שנות ה-50 של המאה ה-20. חברה להשבחת הארץ רענניה בע"מ, אתר ברלב ושות', רואי חשבון רענניה, באתר הארכיון הציוני המרכזי יהודי רוסיה בעד ארץ ישראל, העברי, 5 ביוני 1918 דוד תדהר (עורך), "יעקב בוקשטיין", באנציקלופדיה לחלוצי הישוב ובוניו, כרך ב (1947), עמ' 637 דוד תדהר (עורך), "מאיר פייבל שפירא", באנציקלופדיה לחלוצי הישוב ובוניו, כרך ג (1949), עמ' 1345 מודעה, דואר היום, 16 בנובמבר 1921 חברה להשבחת הארץ רענניה, דואר היום, 7 בדצמבר 1921 בעמק יזרעאל, הארץ, 18 באוגוסט 1922 מקץ שנה, הפועל הצעיר, 27 באוקטובר 1922 בבית משפט השלום העברי, דואר היום, 14 במרץ 1923 רענניה, רובלים ולירות מצריות, העולם, 20 באפריל 1923 דוד תדהר (עורך), "הרב שלום שכנא מאיר", באנציקלופדיה לחלוצי הישוב ובוניו, כרך ו (1955), עמ' 2538 דוד תדהר (עורך), "אריה שנקר", באנציקלופדיה לחלוצי הישוב ובוניו, כרך ב (1947), עמ' 808 דוד תדהר (עורך), "שלמה זלצמן", באנציקלופדיה לחלוצי הישוב ובוניו, כרך ב (1947), עמ' 670 דוד תדהר (עורך), "שבתי שפטיל מירנבורג", באנציקלופדיה לחלוצי הישוב ובוניו, כרך ב (1947), עמ' 990 חברת רענניה בע"מ, הַבֹּקֶר, 30 באוקטובר 1935 החברה להשבחת הארץ רענניה, הארץ, 7 ביולי 1959
דרלינגטוניה

דרלינגטוניה (שם מדעי: Darlingtonia californica) היא צמח טורף, מין יחיד בסוג Darlingtonia, אנדמי לצפון מדינת קליפורניה ודרום-מערב אורגון. שמה העממי "שושן הקוברה" (Cobra lily). הדרלינגטוניה גדלה בקרקעות דלות בהן קיימת שטיפה מתמדת של המינרלים מהפשרת השלגים. צמח שושן הקוברה קיבל את שמו מהדמיון שבין המלכודת שלו לבין ראש נחש הקוברה. מדיה וקבצים בנושא דרלינגטוניה בוויקישיתוף דרלינגטוניה, באתר ITIS (באנגלית) דרלינגטוניה, באתר NCBI (באנגלית) דרלינגטוניה, באתר האנציקלופדיה של החיים (באנגלית) דרלינגטוניה, באתר Tropicos (באנגלית) דרלינגטוניה, באתר GBIF (באנגלית) דרלינגטוניה, באתר The Plant List (באנגלית) דרלינגטוניה, באתר IPNI (באנגלית) דרלינגטוניה, באתר אנציקלופדיה בריטניקה (באנגלית) דרלינגטוניה באתר הרשימה האדומה של IUCN ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
שירי

שִׁירִי הוא וריאציה של השם שיר בתוספת כינוי שייכות; זהו שם פרטי ושם משפחה עברי. האם התכוונתם ל... ויצמן שירי – חבר הכנסת מטעם העבודה נאור שירי – חבר הכנסת מטעם יש עתיד שיר (פירושונים) שירה (פירושונים)
טום שלח

טום שלח (נולד ב-10 ביולי 1996) הוא כדורגלן ישראלי המשחק בעמדת המגן הימני בהפועל כפר סבא. שלח נולד בתל אביב-יפו. אביו הוא כדורגלן העבר אמיר שלח, סבו מצד אמו הוא יצחק שום וסבו מצד אביו הוא שחקן ומאמן העבר בכדורסל שמעון שלח. שלח התחיל את הקריירה שלו בקבוצת הילדים של מכבי תל אביב, בגיל 15 הצטרף למחלקת הנוער של בית"ר טוברוק ולבסוף הצטרף להפועל רמת השרון. בקיץ 2016 חתם במכבי קריית גת מליגה א' דרום במדיה שיחק 23 משחקים בליגה. בקיץ 2017 חתם בהפועל כפר סבא מהליגה הלאומית בה מחזיק סבו, יצחק שום, בבעלות הקבוצה. שלח היה שותף לחזרה של הקבוצה לליגת העל בסיום עונת 2018/2019. לאחר ירידת הליגה בעונת 2020/2021 שוחרר מהמועדון, אך כעבור שנה חזר לסגל הקבוצה, לאחר שבעונת 2021/2022 נבצר ממנו לשחק עקב תסמונת המדור ממנה סבל. טום שלח, באתר ההתאחדות לכדורגל בישראל טום שלח, באתר Transfermarkt טום שלח, באתר Soccerway טום שלח, באתר FootballDatabase.eu
קאווין תאמסצ'נאן

קאווין תאמסצ'נאן (בתאית: กวินทร์ ธรรมสัจจานันท์; נולד ב-25 בינואר 1990) הוא כדורגלן תאילנדי המשחק בעמדת השוער במואנת'ונג יונייטד. קאווין התחיל את הקריירה שלו בקבוצת הכדורגל של מכללת אסומפטיבן ת'ומברי ובשנת 2007 הצטרף לראג'פראצ'ה. שנה לאחר מכן חתם במואנת'ונג יונייטד מהליגה התאילנדית השנייה עמה עלה לליגת העל התאילנדית בסיום העונה ועונה לאחר מכן אף זכה עמה באליפות תאילנד, תואר עליו שמרה גם עונה לאחר מכן. באוקטובר 2010 מאמן נבחרת תאילנד בריאן רובסון המליץ עליו למנצ'סטר יונייטד שזימנה אותו למבחנים. אולם כעבור זמן קצר פרק את הכף היד שלו נעדר חודשיים מהמגרשים ובשל כך גם לא יצא למבחנים. בתחילת עונת 2013 נפצע בשוק ונעדר כ-7 חודשים מהמגרשים. זמן קצר לאחר חזרתו למגרשים פרק את הכתף וסיים את העונה. ב-2 בפברואר 2016 עצר שלושה פנדלים בחצי גמר מוקדמות ליגת האלופות האסיאתית. ב-10 בינואר 2017 קאווין חתם לחמש שנים בלוון מליגת הבלגית השנייה. עד מהרה הפך לשוער הראשון של המועדון עד שבאוקטובר 2018 נפצע בכף הרגל ונעדר כחודשיים מהמגרשים, דבר שהוביל לכך שהפסיד את מקומו בהרכב. ב-4 בפברואר 2020 הושאל לעונה לקונסאדולה סאפורו מליגת העל היפנית, במדיה לא רשם דקות משחק. ב-4 בינואר 2022 חזר לתאילנד והושאל לפורט. ב-9 באוגוסט 2022 חזר לקדנציה שנייה במאונת'ונג יונייטד. ב-20 במאי 2008 קאווין ערך את הופעת הבכורה שלו בנבחרת תאילנד בניצחון 0-7 נגד נפאל. השתתף עם הנבחרת במשחקי אסיה 2014 ובאותה שנה זכה עמה בגביע מזרח אסיה בכדורגל. בדצמבר 2018 זומן לסגל הנבחרת לקראת גביע אסיה בכדורגל 2019 אך שוחרר ממנו עקב פציעה. ראג'פראצ'ה הגביע התאילנדי: 2007 מואנגת'ונג יונייטד ליגת העל התאילנדית: 20099, 2010, 2012, 2016 הליגה התאילנדית השנייה: 2008 הגביע התאילנדי: 2010 גביע הליגה התאילנדי: 2016 נבחרת תאילנד גביע מזרח אסיה בכדורגל: 2014, 2016, 2020 גביע המלכים: 2016, 2017 קאווין תאמסצ'נאן, ברשת החברתית אינסטגרם קאווין תאמסצ'נאן, באתר Transfermarkt קאווין תאמסצ'נאן, באתר Soccerway קאווין תאמסצ'נאן, באתר WorldFootball.net קאווין תאמסצ'נאן, באתר National Football Teams קאווין תאמסצ'נאן, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאווין תאמסצ'נאן".
גרדוש

גרדוש (Gárdos) הוא שם משפחה מרכז-אירופי האם התכוונתם ל... גרדוש (שכונה) – שכונה של בלגרד גרדוש – שמו המקורי של הקיבוץ פרוד, בשנותיו הראשונות, על שם מייסד גרעין מקימי הקיבוץ, יוסף גרדוש קריאל גרדוש – קריקטוריסט ומאייר ישראלי, הידוע בשם העט דוש שאנדור גרדוש – סופר ועיתונאי יהודי-הונגרי אליס שוורץ-גרדוש – עיתונאית וסופרת ישראלית, עורכת בעיתונים בשפה הגרמנית בישראל
מייקל קואוטס

מייקל קואוטס (בשם מלא באנגלית: Michael Lloyd Coats;‏ נולד ב-16 בינואר 1946, סקרמנטו) הוא טייס קרב אמריקאי ואסטרונאוט לשעבר בתוכנית מעבורות החלל של נאס"א. מייקל קואוטס נולד בעיר סקרמנטו שבמדינת קליפורניה. לאחר סיום בית הספר הוא למד באקדמיה הימית של ארצות הברית וסיים אותה בשנת 1968 עם תואר ראשון במדעים. בשנת 1977 קואוטס קיבל תואר שני בניהול מדע מאוניברסיטת ג'ורג' וושינגטון ובשנת 1979 תואר שני בהנדסת אווירונאוטיקה מבית הספר של הצי ללימודים מתקדמים. בספטמבר 1969 קואוטס החל קורס טיס. הוא קיבל הסמכה כטייס "ווט A-7 קורסייר II" והוצב בנושאת מטוסים Kitty Hawk. בתקופה זו הוא ביצע 315 טיסות מבצעיות במלחמת וייטנאם. בהמשך הוא חזר לארצות הברית והיה מדריך טיס וטייס ניסוי. בין היתר הוא היה חבר בצוות שבדק מטוסים מדגים "דאגלס A-4 סקייהוק". בשנת 1978 קואוטס נבחר ליחידת האסטרונאוטים של נאס"א. הוא היה בצוות קרקע של מספר משימות. בשנת 1984 הוא השתתף במשימת STS-41-D כטייס במעבורת החלל דיסקברי בטיסטה הראשונה. בפברואר 1985 הוא מונה למפקד צוות STS-61-H שבוטלה בעקבות אסון צ'לנג'ר. במשימת STS-29 בשנת 1989 קואוטס היה מפקד צוות. בשנת 1991 הוא טס לחלל בפעם השלישית והיה מפקד משימה STS-69 על סיפון מעבורת החלל דיסקברי. בשנת 1991 קואוטס פרש והחל לעבוד בחברות פרטיות שקשורות לתעשיית החלל לרבות לוקהיד מרטין. בשנת 2005 הוא מונה למנהל מרכז החלל ג'ונסון וכיהן בתפקיד עד לשנת 2012. מדיה וקבצים בנושא מייקל קואוטס בוויקישיתוף קורות חיים ביוגרפיה ראיונות של מייקל קואוטס
דוק וריידר

דוק וריידר (באנגלית: Doc and Raider) הייתה סדרת רצועות קומיקס, שנוצרה על ידי הקומיקסאי שון מרטין (אנ')‏. רצועת הקומיקס החלה להתפרב בעיתונים ובמגזינים להט"בים ב-1987. רצועת הקומיקס מתאתרת שני גברים גאים, דוק (סופר במקצועו) וריידר (עובד בניין במקצועו) שגרו אחד עם השני כשותפים לחדר, ולבסוף נהיה זוג. הסדרה, על אף שהיא הומוריסטית בעיקרה, התייחסה גם לבעיות רציניות בקהילה הגאה, כגון הומוסקסואליות ודת, HIV, אלימות במשפחה וקיום יחסי מין לא מוגנים. רצועת הקומיקס המקורית הוצגה ב-1987–1997. מרטין החיה את רצועת הקומיקס, בתור ובקומיקס, ב-2006. רצועת הקומיקס האחרונה בסדרה פורסמה ב-13 ביולי 2020. בנוסף לרצועה הקומיקס הרגילה, דוק וריידר הופיעו בקמפיינים של חינוך מיני למין בטוח יותר בסוף שנות ה-80 ותחילת שנות ה-90 של המאה ה-20. סרט תיעודי על רצועת הקומיקס, Raider in Canada: A Portrait of Sean Martin, יצאה ב-1998. ב-2002, הדמויות דוק וריידר הפיעו בשני סיפורים, שפורסמו בשני אנתולוגיות שנמכרו, כדי לגייס כספים לחנות הספרים Little Sister's Book and Art Emporium (אנ').‏ לסדרת רצועת הקומיקס פורסמו למעלה מ-5,600 רצועות קומיקס. סדרה זו מהווה אחת מסדרות רצועות הקומיקס הלהט"ביות הוותיקיות והארוכות ביותר. אתר האינטרנט הרשמי של דוק וריידר דוק וריידר, ברשת החברתית פייסבוק "Sean Martin". ארכיון מ-2020-11-15. נבדק ב-2023-01-27. Michael Willhoite, "Review: Caught on Tape: An Anthology of Doc and Raider Cartoons". Beverly J. Rasporich, Made-in-Canada Humour: Literary, Folk and Popular Culture. John Dececco and Steven M. Kates, Twenty Million New Customers!: Understanding Gay Men's Consumer Behavior. Eric R. Wright, Teaching the Sociology of HIV/AIDS: Syllabi, Lectures, and Other Resources for Instructors and Students. Detained at Customs: Jane Rule testifies at the Little Sister's trial (אורכב 04.01.2012 בארכיון Wayback Machine).
נסים ואמו

נסים ואמו (בצרפתית: Nassim Ouammou; נולד ב-27 באפריל 1993 בסנט אטיין שבצרפת) הוא כדורגלן צרפתי המשחק בעמדת המגן השמאלי. ואמו גדל במחלקות הנוער של סנט אטיין, פירמיני ומאריטימו. הוא החל את הקריירה המקצוענית שלו בקבוצות אנדרזיו, אתלטיקו מרסיי, מילוז' ורודז מהליגות הנמוכות בצרפת. ב-26 ביוני 2019 חזר ואמו לרודז, לאחר העפלת הקבוצה לליגת המשנה הצרפתית. הוא שיחק במועדון במשך שלוש עונות וחצי, בהן ערך 101 הופעות ליגה והבקיע שני שערים. ב-29 בינואר 2023 חתם ואמו במכבי נתניה מליגת העל הישראלית. ב-31 בינואר ערך את הופעת הבכורה שלו במועדון, בתיקו 2-2 נגד מכבי חיפה במסגרת שלב רבע הגמר של גביע המדינה לעונת 2022/2023. ב-4 בפברואר ערך את הופעת הבכורה שלו בליגה, בניצחון 2-0 על הפועל ירושלים במסגרת המחזור ה-21 לעונת 2022/2023. נסים ואמו, באתר Transfermarkt נסים ואמו, באתר Soccerway נסים ואמו, באתר FootballDatabase.eu Football. Nassim Ouammou est heureux de son retour au RAF באתר Aveyron Digital News, ‏ 26 ביולי 2019 (בצרפתית) מוטי פשכצקי, ‏המגן נאסים אואמאו חתם במכבי נתניה, באתר ערוץ הספורט, 29 בינואר 2023
אלוויס (מיתולוגיה נורדית)

במיתולוגיה הנורדית, אלוויס (בנורדית עתיקה: Alvíss – "יודע כל") הוא גמד. אלוויס הוא דמות ראשית בשיר "דברי היודע כל" (Alvíssmál) מן האדה הפואטית, שמתוארך לתקופה מאוחרת יחסית לשירים אחרים מהאדה. בשיר, אלוויס מודיע לאל ת'ור שהוא מתכוון להתחתן עם בתו שלטענתו כבר הובטחה לו. ת'ור, שכלל לא מזהה את אלוויס, מסכים שאלוויס יתחתן עם בתו בתנאי שיענה בצורה נכונה על כל שאלותיו. השאלות של ת'ור, בניגוד לשירים דומים באדה הפואטית כמו דברי ואפרוד'ניר (Vafþrúðnismál) ודברי גרימניר (Grímnismál), לא נוגעות למידע אנציקלופדי אודות המיתולוגיה הנורדית, אלא במילים נרדפות שונות השגורות בפי סוגי ישויות שונות לאותם הדברים. ת'ור שואל את אלוויס 13 שאלות שונות, והוא עונה בצורה נכונה על כל אחת מהן. בתחילת השיר, ת'ור מתאר את אלוויס כבעל מראה מחריד וכחיוור באזור אפו. אלוויס מסביר את החיוורון שלו בכך שהוא חי מתחת לארץ, ושהוא מתגורר תחת אבן. בסוף השיר, אחרי שת'ור שואל את אלוויס כל שאלותיו, הוא אומר שהוא מעולם לא ראה חכמה כזאת כמו של אלוויס. ת'ור "מכריז" שהוא הוליך את אלוויס שולל, שהשחר הפציע על אלוויס, ושהשמש זורחת בהיכל. הפרשנות הרווחת לבית זה היא שאלוויס, כמו בסיפורים אחרים אודות גמדים במיתולוגיה הנורדית, נהפך לאבן או אולי מתנפץ בעקבות חשיפתו לשמש. אלוויסמאל (שירו של אלוויס) מן האדה הפואטית, תרגום לעברית של שאול טשרנחובסקי לנארט מוברג, The Languages of Alvíssmál, Saga-Book, Viking Society for Northern Research, 1970, עמ' 299-323‏, JSTOR 48612363 ג'ון לינדו, Norse Mythology: A Guide to the Gods, Heroes, Rituals, and Beliefs, הוצאת אוניברסיטת אוקספורד, 2001, עמ' 56-57 קרולינה לרינגטון, The poetic Edda, Revised edition, Oxford: הוצאת אוניברסיטת אוקספורד, 2014, ISBN 978-0-19-967534-0 הנרי אדמס בלוס, ALVISSMOL, The Poetic Edda, The Poetic Edda, 1923
בלאק ג'ק (סרט)

בלאק ג'ק הוא סרט פשע ישראלי משנת 2004 בבימויו אריק לובצקי ומתי הררי, עם גדי סבן, אוראל טימסית, גבי דן ואורי גבריאל בתפקידים הראשיים. ג'קי (גדי סבן) הוא אסיר משוחרר העובד כנער מעלית (בל בוי) במלון השרון. הוא מלווה בחורה יפהפייה בשם דוריאן (רונית ויגלר) לחדרה במלון. לאחר שהם מקיימים יחסים והוא מספר לה על עברו כאסיר היא משכנעת אותו לשדוד את בעלה הבוגדני שמחזיק בכספת יהלומים יקרים. הוא מצליח לפתוח את הכספת אבל שוטרים מוזעקים למקום והשוטר ראובן (גבי דן) מציע שיתחלקו בשלל והוא ישחרר אותו וג'קי מסכים. השניים מתחילים במסע בזבוזים אבל נעצרים לאחר שנצפו במצלמת אבטחה כשהם מחלקים את השלל. הם נדונים לשנתיים מאסר ומתיידדים באותה התקופה. עם שחרורם הם פותחים עסק למכירת מכוניות משומשות. יום אחד מגיע אליהם מורדי (הרצל חבקוק) שרוצה למכור את השברולט שלו ובדרך אגב הוא ממליץ לג'קי לבקר בקזינו פיראטי בשם "קזינו הלבבות". ג'קי מגיע לקזינו ונכנס לאחר שהוא מוסר את שמו של מורדי. הוא מתחיל לשחק בלאק ג'ק מול דילרית קשוחה ונאה בשם סופי (אוראל טימסית). על הקזינו משגיח אילוז (חיים זנאתי) ובעל הקזינו הוא מוסא (אורי גבריאל). ג'קי מפסיד בהתחלה אבל ממשיך להמר בכסף שקיבל לאחר שמסר את השברולט שאינה שלו, באישור מוסא. כשהוא עומד להרוויח "מופעלת" אזעקת משטרה והוא בורח עם אוראל לאחר שהצליח לקחת בחזרה את מפתחות השברולט. למחרת מגיע למגרש פרנקו (כרמל פרנקו), שומר הראש של מוסא שלא מוציא מילה מפיו, ומביא את ג'קי למוסא ואילוז. מוסא מחרים לו את השברולט ונותן לו זמן להחזיר את חובו בסך 10,000 שקל. ג'קי מבקש מסופי להעיד כי למענה הרוויח במשחק אך היא מסרבת ובמקום זה מציעה לו לשדוד את מוסא אותו היא שונאת מאז שהתנכל לאביה. ג'קי מצרף למשימה את ראובן. ראובן מבחין באילוז מצמיד חומר נפץ למכוניתו של מוסא ותוקף אותו. ג'קי וראובן כולאים אותו במגרש שלהם והוא מגלה להם כי מוסא מחזיק את כל הכסף בדירתו. ג'קי פורץ לדירה אך מופתע על ידי פרנקו. הוא מכוון את אקדוחו לפרנקו, אך לא יורה ובמקום זאת אומר לפרנקו שמוסא מנצל אותו. אילוז מצליח לברוח אבל מוסא משיג אותו ומראה לו את מתקן הנפץ שפרנקו מצא. אילוז מבקש סליחה ומספר על תוכניתם של ג'קי וסופי לשדוד אותו. מוסא הורג אותו ופוקד על פרנקו לחסל את ג'קי וסופי. פרנקו מגיע לג'קי אבל לא מסוגל להרוג אותו כי ג'קי חס מקודם על חייו. הוא חוזר למוסא שמוציא מהכספת את הדולרים שהוא עומד להבריח בסירה לקפריסין, הורג אתו ולוקח את המזוודה עם הכסף. ראובן וג'קי תופסים אותו וראובן רוצה להרוג אותו אך ג'קי חס עליו ומשחרר אותו עם חלק מהכסף. ראובן מתנגד לכך, אך ג'קי יורה ברגלו ופוצע אותו. לבסוף נשארים ג'קי וסופי עם הכסף וג'קי מתכנן את המשך חייהם. "בלאק ג'ק", במסד הנתונים הקולנועיים IMDb (באנגלית) "בלאק ג'ק", באתר ספר הקולנוע הישראלי "בלאק ג'ק", באתר אידיבי "בלאק ג'ק", במסד הנתונים הקולנועיים KinoPoisk (ברוסית) בלאק ג'ק, במיזם "אישים" לתיעוד היצירה הישראלית קדימון לבלאק ג'ק, באתר יוטיוב בלאק ג'ק, בספר הקולנוע הישראלי בלאק ג'ק, באתר אידיבי
אני גדול (סדרה)

אני גדול היא סדרת טלוויזיה ישראלית חינוכית לילדים, המשודרת החל מ-13 באפריל 2016 בערוץ ניק ג'וניור ללקוחות yes. בכל פרק ילד או ילדה מתלווים לאבא או אמא ליום עבודה שלם במקום העבודה שלהם, עובדים איתם, ולומדים איך נראה יום עבודה במקצועות המרתקים. אני גדול, במיזם "אישים" לתיעוד היצירה הישראלית
דרזינדרטס

דרזינדרטס (שם מדעי: Drazinderetes) הוא סוג של צב נכחד מהמשפחה צבים רכים. צב זה התקיים במשך האאוקן בפקיסטן והיה גדול בהרבה ממרבית הצבים הרכים. משמעות שמו נקראת מהתצורות בהם הוא התגלה - תצורת דרזינדה (Drazinda Formation) עם הסיומת "eretes" ביוונית: "חותר" ומזכירה את שם הסוג הצבים הקיימים Nilssonia. המאובנים של הצב התגלו ב-1993 עד 1996 בידי אוניברסיטת מישיגן והמכון הגאולוגי של פקיסטן ואלה הכילו שרידים של מין בודד - Drazinderetes tethyensis, שנקרא על שם ים תטיס הקדום. צב קדום זה היה גדול יחסית בהתחשב בלוחיות השריון המקוטע שלו, אשר הכיל מעל 8 לוחיות שבורות. השוואה של גודלם העלתה שהצב הגיע לאורך של 0.8 עד 2.18 מטרים (תלוי בהערכות השונות), מה שהופך אותו לגדול גם מהאקססטמיס (Axestemys) מאמריקה הצפונית, שהגיע לאורך 2 מטרים. צב זה כנראה היה אוכל כל או קרניבור כמו הצבים הרכים המודרניים אך בניגוד להם הוא התקיים בים הפתוח שלאורך פקיסטן הקדומה כשהם חיים במים מתוקים. ככל הנראה הוא חטף מקרקעית הים טרף של סרטנים ודגים. הוא היה בעל צוואר ארוך ושריון מכופף המתאים לשחייה מהירה כמו בעלי החיים האחרים במשפחת הצבים הרכים וכנראה שהיה בעל אורח חיים אמפיבי. מדיה וקבצים בנושא דרזינדרטס בוויקישיתוף דרזינדרטס, באתר GBIF (באנגלית) Head, J.J.; Raza, S.M.; Gingerich, P.D. (1999). "DRAZINDERETES TETHYENSIS, A NEW LARGE TRIONYCHID (REPTILIA: TESTUDINES) FROM THE MARINE EOCENE DRAZINDA FORMATION OF THE SULAIMAN RANGE, PUNJAB (PAKISTAN)". Contributions from the Museum of Paleontology University of Michigan. 30 (7): 199–214 Vitek, N.S. (2012). "Giant soft-shelled turtles of North America". Palaeontologia Electronica. 15 (1). doi:10.26879/299
אקססטמיס

אקססטמיס (שם מדעי: Axestemys) הוא סוג של צב נכחד מהמשפחה צבים רכים, אשר התקיים בתקופה ארוכה שבין הקרטיקון המאוחר עד האאוקן של אמריקה הצפונית ואירופה לפני 70.6 עד 13.6 מיליון שנה מזמננו, כאשר הוא שרד את הכחדת הקרטיקון לפני 66 מיליון שנה. צב זה התגלה בתצורת ברידג'ר שבויומינג ותואר בידי החוקר אדוארד דרינקר קופ ב-1872, כשממצאי מאובנים נוספים שלו התגלו ברחבי ארצות הברית, קנדה וגם בצרפת, בלגיה ואנגליה. בתחילה הוא נקרא בשם המדעי Axestus ("צב הציר"), אך שם זה הועבר לסוג של חיפושיות. את שמו הנוכחי קיבל ב-1899 מהחוקר אוליבר היי (Oliver Perry Hay), בתוספת הסיומת "emys" - צב מים. נכללים בסוג 6 מינים. על פי הממצאים נראה שהוא התקיים לאורך נהרות וגופי מים מתוקים. צב זה היה גדול ביותר והגיע לאורך של 1.8 עד 2 מטרים (אצל המין A. byssina), מה שהופך אותו לבין הגדולים שבצבים הרכים, אם כי היה קטן יותר מהדרזינדרטס ומצבים ממשפחות אחרות. ככל הנראה דמה במראהו לצב רך אסייתי ענק, אשר מגיע לגודל דומה. כמו קרוביו המודרניים הוא היה בעל שריון מכוסה בעור גמיש לאורך העורף והגפיים, מה שנתן לו חופש תנועה במים והיו לו גפיים ארוכות בעלות טופרים בקצוות. היה לו מבנה חוטם מוארך ומקור חזק חסר שיניים. הוא הותאם בצורתו לאורח חיים אמפיבי וכנראה שהיה אוכל כל. מדיה וקבצים בנושא אקססטמיס בוויקישיתוף אקססטמיס, באתר האנציקלופדיה של החיים (באנגלית) אקססטמיס, באתר GBIF (באנגלית) Palmer, D., ed. (1999). The Marshall Illustrated Encyclopedia of Dinosaurs and Prehistoric Animals. London: Marshall Editions. p. 69. ISBN 1-84028-152-9. Grande, Lance (14 June 2013). The Lost World of Fossil Lake: Snapshots from Deep Time. p. 200. ISBN 9780226922966.